[{"text_idx": "#000001", "text": "Mae Nant Gwrtheyrn yn gallu darparu cyfleusterau ar gyfer cynadleddau, cyfarfodydd, digwyddiadau, ciniawa, parti\u0308on neu achlysuron cymdeithasol."}, {"text_idx": "#000002", "text": "Mae lle i 146 eistedd yn y neuadd fawr am bryd o fwyd, a lle i 200 ar gyfer cyngerdd neu hyfforddiant, gyda\u2019r cadeiriau wedi eu gosod yn rhesi."}, {"text_idx": "#000003", "text": "Mae lle i hyd at 60 eistedd yn y caffi gydag ychwaneg o le i eistedd yn y ty\u0302 gwydyr neu allan ar y teras."}, {"text_idx": "#000004", "text": "Mae drysau o\u2019r caffi a\u2019r brif neuadd yn agor allan ar deras haul lle ceir golygfeydd trawiadol o\u2019r bae."}, {"text_idx": "#000005", "text": "Gellir rhannu\u2019r brif neuadd yn dair stafell a cheir gwanhad acwsteg digonol i fedru cynnal dau neu dri chyfarfod yr un pryd neu gyfarfod yn un rhan o\u2019r neuadd gyda chyfleusterau bwyta yn y llall."}, {"text_idx": "#000006", "text": "Gall grwpiau mwy ddefnyddio\u2019r capel, Ty\u0302 Canol a\u2019r ganolfan Addysg y Plas yn ogystal, lle ceir stafelloedd ar gyfer 60, 20 neu 15 o gynrychiolwyr."}, {"text_idx": "#000007", "text": "Mae adnoddau ar gael ar gyfer cynhadleddau a chyfarfodydd, yn amrywio o fyrddau gwyn rhyngweithiol a thaflunwyr i siartiau fflip, yn ogystal a\u0302 systemau sain a goleuo. Mae cysylltiad WiFi ar gael am ddim yn y brif Neuadd, y caffi,Ty\u0302 Canol a\u2019r Plas a cheir cysylltiad a\u0302\u2019r rhyngrwyd trwy ge\u0302bl yn y neuadd hefyd."}, {"text_idx": "#000008", "text": "Mae system glywed dolen wedi\u2019i gosod yn y brif neuadd ac mae system symudol ar gael ar gyfer stafelloedd eraill. Gall defnyddwyr cadeiriau olwyn fynd i bob adeilad a theithio ar hyd pob llwybr ar y safle a cheir lifft yn adeilad y Plas. Mae llety gyda chyfleusterau stafell wlyb ar gyfer pobl llai abl ar gael hefyd."}, {"text_idx": "#000009", "text": "Staff wrth law i helpu!"}, {"text_idx": "#000010", "text": "Y mae pob digwyddiad yn y Nant yn unigryw a bydd ein staff profiadol yn helpu i gynllunio a rheoli eich digwyddiad chi. Ambell waith mae\u2019n bosibl y cynhelir mwy nag un digwyddiad yr un pryd ac y bydd ymwelwyr dyddiol ar y safle hefyd, felly mae angen i ni fod yn rhan o gynllunio gofalus ar gyfer pob digwyddiad yn y Nant."}, {"text_idx": "#000011", "text": "Neuadd y Nant ydy\u2019r lle delfrydol i gynnal cynhadledd, cyfarfod neu ddiwrnod hyfforddiant mewn lleoliad trawiadol. Mae\u2019r cyfuniad o lety o safon uchel, adnoddau gwerth chweil a llonydd perffaith heb ddim i darfu arnoch chi yn creu lleoliad unigryw a chofiadwy ar gyfer amrywiaeth o fudiadau."}, {"text_idx": "#000012", "text": "Bydd cyrsiau hyfforddiant rheolaeth yn manteisio ar y lleoliad gwledig ac yn cynnal gemau a thasgau ar ein safle 250 erw, sy\u2019n cynnwys ein traeth a\u2019n coedwig ein hunain, yn ogystal a\u0302 llwybrau ar hyd yr arfordir."}, {"text_idx": "#000013", "text": "Gellir gosod y brif neuadd a\u2019r stafelloedd cyfarfod eraill mewn nifer o batrymau eistedd gwahanol, yn amrywio o gadeiriau wedi eu gosod o gwmpas bwrdd, mewn rhesi yn null theatr, neu yn null stafell ddosbarth, a cheir stafelloedd addas ar gyfer grwpiau yn amrywio yn eu maint o 10 i 200."}, {"text_idx": "#000014", "text": "Llogi canolfan barti\u0308on a digwyddiadau yng ngogledd Cymru"}, {"text_idx": "#000015", "text": "Mae Nant Gwrtheyrn yn lleoliad anhygoel ar gyfer dathliad. Rydym yn croesawu parti\u0308on pen-blwydd a phen-blwydd priodas a dathliadau teuluol eraill, yn ogystal a\u0302 chiniawau clwb, digwyddiadau tei ddu a digwyddiadau codi arian. Ceir dewis o wahanol fwydlenni a phatrymau eistedd ar gyfer y rhan fwyaf o ddigwyddiadau \u2013 o nosweithiau cabaret ar gyfer 146 o bobl gyda byrddau crynion a llwyfan yn un pen i\u2019r neuadd, i giniawau neu fwffe mwy ffurfiol. Gellir trefnu stafelloedd bwyta preifat ar gyfer parti\u0308on llai trwy rannu\u2019r brif neuadd yn stafelloedd o faint addas ar gyfer nifer y mynychwyr."}, {"text_idx": "#000016", "text": "Gallwn roi gwybodaeth i chi am wahanol fathau o adloniant, yn amrywio o da\u0302n gwyllt i adloniant cerddorol, ac mae ein cyfleusterau yn cynnwys systemau sain a goleuo modern a thaflunyddion ar gyfer ffilmiau a chysylltu a\u0302\u2019r rhyngrwyd."}, {"text_idx": "#000017", "text": "Mae\u2019r ffaith bod llety ar gael i\u2019ch gwesteion ar y safle am bris cystadleuol yn gwneud y Nant yn lleoliad deniadol iawn ar gyfer eich dathliad neu ddigwyddiad."}, {"text_idx": "#000018", "text": "Os am gynnal digwyddiad mwy neu w\u0302yl, gellir cael lle ychwanegol mewn pebyll neu farci\u0302 ar sgwa\u0302r y pentref, neu ddefnyddio\u2019r llecyn o gwmpas y llwyfan awyr agored."}]